Christa Perathoner

Christa Perathoner (* 7 juni 1987 a Persenon) ie na ex-biatleta de Gherdëina.

 Vita 
Christa Perathoner vif te Sëlva ulache la à scumencià a pudejé tl Sciclub Gherdëina cun l trainer Andreas Zingerle. Ëila fajova pert di saudëies talians (Esercito Italiano). Ëila à scumencià cun la garejedes de pudejé. Dal 2006 ala fat pea al Europacup juniores sënza arjonjer de gran resultac. 

Pra i campionac talians juniores tl 2006 ala venciú na bedaia d'or.

Ti campionac europei juniores a Nové Město na Moravě tl 2008 ala arjont l dodejesem post.

Pra l IBU-Cup  a Obertilliach ala arjont l undejesem post. Cun la stafeta taliana ala arjont l 10° post tla copa dl mond de Hochfilzen. I primes ponc per la copa dl mond ala vadanià a Antholz. A Pyeongchang ala fat pea l prim iëde ai campionac mundiei ulache la ie ruveda 45ejima tl sprint y 53ejima tl sauté do. 

Ëila à fat pea pra i juesc olimpics d'inviërn a Vancouver tl 2010 ulache la ie ruveda 79ejima tla 15 km de biatlon.

 Bibliografia 
 Arnold Holzknecht: Vancouver 2010. Juesc olimpics y paralimpics a Vancouver cun 8 atlec de Gherdëina. Calënder de Gherdëina 2011, pl. 80 y 82 (foto).

 Cunliamënc 
 Resultac sula plata internet IBU (International Biathlon Union).
 Christa Perathoner sun Olympedia.
Perathoner, Christa
Perathoner, Christa